b'\n_START_ARTICLE_\nMa Yize\n_START_PARAGRAPH_\nMa Yize (oko. 910. - 1005.) bio je arapsko-kineski islamski astronom i astrolog koji je bio glavni slu\xc5\xbebenik carskog opservatorija dinastije Song. Ma Yizeovi preci su bili arapski trgovci s obale Arapskog poluotoka, a "Ma" je sinizirano ime "Muhamed". Na mjesto na\xc4\x8delnika opservatorija ga je imenovao car Taizu od Songa 961. Zajedno sa svojim suradnikom Wang Chunom je izradio astrolo\xc5\xa1ki tekst Yingtianli (Kalendar korespondiraju\xc4\x87ih nebesa). Tako\xc4\x91er je prevodio astronomske traktate s arapskog jezika na kineski. Carske vlasti su ga proglasile plemi\xc4\x87em, a njegovi sinovi su dobili mjesta u dvorskoj upravi.'